Арт - Людмила Ким почита премиера за Ванга
Людмила Ким, най-популярната руска лечителка и доктор на химическите науки, идва за премиерата на руско-българския документален филм "Реквием за Ванга" на Стилиян Иванов. Една от най-близките приятелки на родната пророчица ще бъде утре от 19 часа на събитието в Голямата зала на Руския културен център на "Шипка" 34.  Неслучайно премиерата е под егидата на фондация "Ванга" - Ким е дългогодишен неин член и десетилетия наред подпомага и популяризира дейността й. По изрично настояване на Людмила входът е безплатен -  за да не се комерсиализира проекта.Освен биографична информация лентата включва и практически съвети за лечение на различни заболявания - чрез билки, гимнастика и т.н. Людмила е убедена, че болестите са следствие на неправилно хранене, липса на движение, мрачни мисли и безверие. Ким казва: "Истинският лекар е Бог, независимо как го наричаме: Светлина, Енергия, Сила... Той помага!"През септември ще бъде готов поредният документален филм на Стилиян Иванов за здравословния живот и хранене по системата на Лидия Ковачева. Този път д-р Ваня Емилова и екипът й представят природните методи за лечение на репродуктивните проблеми при мъжете и жените. А само преди дни Стилиян Иванов, подпомогнат за поредна година от мецената Гергана Ташкова, започна снимките на филм за мистицизма на Изтока и влиянието му върху езотеричните и явни духовни учения на Европа. Лентата ще проследи пътя на суфизма от Иран през Турция и Хърватска до Италия, Испания и Франция.